
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2021 m. rugpjūčio    d.
                                                                                      įsakymu Nr. AT-


ŠAKIŲ RAJONO SAVIVALDYBĖS ADMINISTRACIJOS LEKĖČIŲ SENIŪNIJOS DARBŲ SKIRSTYTOJO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Lekėčių seniūnijos (toliau – Seniūnija) darbų skirstytojo pareigybė yra priskiriama kvalifikuotų darbuotojų pareigybių grupei.
2. Pareigybės lygis – C.
3. Pareigybės paskirtis – Seniūnijos seniūno priskirtoje teritorijoje esančioms žaliosioms zonoms, piliakalniams, Seniūnijos administraciniam pastatui prižiūrėti.
4. Pareigybės pavaldumas – šias pareigas einantis darbuotojas yra tiesiogiai pavaldus Seniūnijos seniūnui. Darbų skirstytojas yra darbuotojas, dirbantis pagal darbo sutartį. Darbų skirstytoją priima į darbą ir atleidžia iš jo Šakių rajono savivaldybės administracijos direktorius.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos reikalavimus:
5.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;
5.2. turėti vairuotojo pažymėjimą (B kategorija) arba traktoriaus ir savaeigės mašinos  vairuotojo (traktorininko) pažymėjimą;
5.3. žinoti Lietuvos Respublikos darbuotojų saugos ir sveikatos įstatymo nuostatas;
[bookmark: _Hlk66436777]5.4. mokėti pildyti  materialinių vertybių apskaitos dokumentus.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. rūpinasi administracinio pastato technine priežiūra, organizuoja patalpų remonto darbus, kontroliuoja  jų eigą, dalyvauja sudarant seniūnijos administracinių pastatų ir patalpų remonto darbų planus;
6.2. kontroliuoja vandens skaitiklių parodymus, organizuoja gedimų šalinimo darbus, vykdo administracinio pastato šildymo sistemos priežiūrą ir eksploataciją;
6.3. vykdo  materialinių  vertybių apskaitą;
6.4. kontroliuoja patalpų, tvarkomos teritorijos priežiūros, apželdinimo ir kitus darbus, surenka ir išveža šiukšles ir atliekas, mechanizuotai atlieka teritorijų valymą ir kitus darbus, kuriems atlikti reikalinga technika;
6.5. vadovauja darbininkams dirbantiems pagal užimtumo didinimo programą, pasitelktiems visuomenei naudingai veiklai atlikti, asmenims, siųstiems dirbti neatlygintinai darbus už administracines nuobaudas, išduoda jiems įrankius, medžiagas;
6.6. veda darbo laiko, atliktų darbų kiekio apskaitos žiniaraščius;
6.7. vykdo kitus nenuolatinio pobūdžio Seniūnijos seniūno pavedimus.

